ขอสอบถามค่ะคุณ พอดีวันนี้ตื่นเช้ามาเกิดอาการปวดแขนซ้ายค่ะ เหยียดตรงก็เจ็บตรงข้อพับศอก งอเเขนก็ปวดต้นเเขนไปตลอดจนถึงข้อแขนค่ะ ทานยาพาราไปหนึ่งเม็ดแต่ไม่ช่วยอะไร ผ่านไปครึ่งวันเริ่มปวดนิ้วโป้งมือขวา ปวดช่วงข้อนิ้วตลอดไปจนถึงข้อมือ นอนวางแขนนิ่งๆก็มีอาการเจ็บจี๊ดตุบๆในบางครั้งแต่ไม่เยอะ หลับช่วงบ่ายได้สักพักตื่นมาปวดข้อเท้าทั้งซ้ายและขวาแล้วก็กลายเป็นว่าเวลางอขาก็ปวดต้นขาเเล้วก็เข่า ปวดตุบๆแล้วก็จี๊ดบางครั้งตรงเท้าเหมือนกับที่ปวดแขน แล้วตอนนี้ก็เริ่มมีการหนักหัวไปทั้งหัวเลยค่ะ ทรมาณมากๆ - มันเกิดจากอะไรบ้างคะ? เมื่อวานก็ไม่ได้ยกของหนักหรือทำกิจกรรมหนักๆอะไรเลย แล้วควรทานยาอะไรให้ทุเลาหรือดีขึ้นคะ
สวัสดีค่ะ อาการปวดตามแขนขา ดังกล่าวมา อาจเกิดจาก-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด อาจเป็นที่กล้ามเนื้อหลายๆมัด พร้อมกันได้ ซึ่งเป็นโรคที่ไม่อันตราย แต่จะเป็นๆหายๆ และอาการจะดีขึ้นได้ก็ขึ้นกับการปฏิบัติตัว-ปวดจากปลายเส้นประสาทอักเสบ มักเป็นปวดจี๊ดๆเป็นๆหายๆ อาจเกิดจากการกดทับหรือการขาดวิตามิน-เส้นเอ็นอักเสบ-นรองกระดูกทับเส้นประสาท แต่มักปวดแค่ที่หลังกับขา ปวดมากเวลายืนหรือนั่ง มักไม่เป็นที่คอกับไหล่-รับประทานยาที่มีการทำให้ปวดกล้ามเนื้อ เช่นยาลดไขมันบางชนิดแนะนำพักการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังหรือการนั่งทับไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ มีกล้ามเนื้ออ่อนแรงหยิบจับของลำบาก หรือมีอาการอื่นร่วมด้วยเช่นบวม แดง ร้อน หรือปวดตามข้อร่วมด้วย ควรรีบไปพบแพทย์เพื่อหาสาเหตุเพิ่มเติม